Kukuak kantatzen duenean, pozik dago itsasoa.
Basoaren erdian, hantxe distiratsu harri urdina.
Badatoz kantari arima alderraiak.
Benetako gertaera bat, Jean Renoirrek kontatua…
…Jacques Levertek "Toni" bere nobela idazteko…
…bildutako dokumentazioan oinarritua.
Film honen gertalekua Frantziako hegoaldea da…
…latin lurraldea, alegia…
…han naturak Babelgo espiritua suntsitzen baitu…
…eta ezin hobeki eragiten baitu arrazen bat egitea.
Kanta dezagun alaitasuna eta independentzia maitatua.
Eta askatasun sakratua betiko egon dadin gurekin.
Emadak botila.
Trago bat niretzat.
-Piemontetar gehiago. -Eta espainiar mordo bat ere bai.
Ahotik kenduko digute horiek ogia!
Basatiak dirudite, gero!
Zu Turinetik orain dela urtebete iritsi zinen eta!
Eta zer?
Ni ere Bartzelonatik etorri nintzen duela bi urte…
…eta pozten naiz hemen lana aurkitu izanaz, umeengatik.
Ni bohemioa naiz. Jaten ematen didana, huraxe da nire herria.
Horregatik zaude hain gizen.
Maleta emadazu.
Aizu! Paperak, mesedez.
-Non dago herrirako bidea? -Zer diozu?
-Herrirako bidea? -Hortik da.
-Lehen aldia duzu Frantzian? -Ez, lehen ere egona naiz.
Ondo da. Segi.
-A zer aire freskoa, ezta? -Petrolio usaina dago, ordea.
Bai, petrolio usaina, eta lan usaina.
-Zoriontsuak izango gara hemen? -Bai noski, laztana.
Zure balkoi azpira, nire maite laztana…
…natorkizu gaur gauean kantari.
Frantziara noakizu…
…eta ez zaitut sekula berriz ikusiko.
Eta bidaiatzen ariko naizenean…
…gure txokotik abiatua izango naizenean…
…ez dut gehiago ikusiko…
…zure aurpegi goxoaren irudia.
Adio, Anna Maria, bai bainoakizu.
Adio, nire maitea, luzaroan ez zaitut ikusiko.
Anna Maria, ez negar egin, hortxe utziko zaitut zu…
…baina abiatu aurretik emango dizut musu.
Egun on, apopiloak hartzen omen dituzu.
Bai. Hemen lan egiten duzu?
Oraindik, ez, baina etorriko da.
Ondo da. Sartu.
Anna Maria, ez negar egin, hortxe utziko zaitut zu…
…baina abiatu aurretik emango dizut musu.
HITZAURREAREN AMAIERA
Emakume ezkonduek maitasuna egiten dute.
Eta beren senarrei adarrak jartzen dizkiete.
Bide hau lore artean zihoan lehen.
Orain, berriz, lur gorrian barrena.
Kafea nahi duzue?
Emakume ezkonduek maitasuna egiten dute.
Marie, nik egingo dut kafea.
Atsegina zara. Eskerrik asko.
Toni, altxatu. Berandu da.
-Zer ordu da? -Seiak.
-Egunon esan zenezakeen. -Egun on, Marie.
Ez didazu musu emango?
Hara!
Berdin dio. Garai batean ez nizun eskatu behar.
Ni musukatzen eta besarkatzen aritzen zinen egun osoan.
-Ez nago ondo. -Atseden hartu.
Fernandek abisatuko du harrobian.
Ez da hainbesterako.
Goizetan ondoezik egoten naiz, gaizki lo egiten baitut.
Gauean ohean bueltaka ibiltzen naiz.
Eta hanka bat ukitzen badizut…
…kiskaltzen dirudizu.
Eta izerdi pila botatzen dut.
Begira, alkandora blai daukat.
Hona etorri zinenean, kale txakurra bezain triste zeunden.
Nire azala ez zitzaizun orduan beroegia iruditzen.
Estu-estu zeunden nire ondoan. Udan ere zabalegia zenuen zuk ohea.
Ezagutzen dut zure gaixotasun hori: nazkatuta zaude nitaz.
Eman! Eman! Penagarria zu eta zure errietak!
Ez natzaizu errietan ari. Pozik egongo zinateke…
…zuri oihu eginez ni uzteko aitzakia ederra emango banizu.
Ba, ezta pentsatu ere, motel.
Zerbaiten susmoa dut.
Emakume bat atzetik dabilkizu.
Josefa al da?
Bere herritik iritsi berria da, ez daki tutik ere frantsesez…
…eta zalaparta batean dauka jadanik muino osoa.
Han sartuta zaude beti.
Edo Alinda al da?
Hori baldin bada, ez zara lehena izango.
Alinda! Ez dut berarekin hitz egiten.
Hori edo beste bat! Badakit neure burua defendatzen.
Egun on, Marie.
A zer beroa! Ezta?
Bueltaka pasatu dut gau osoa, labe batean bezala.
Marie, hartu kafe bat. Ona da goizean esnatzeko.
Esna nago.
Sesioa izan duzue berriz?
-Ez aipatu. -Noiz lasaituko zarete?
Edan ezazu beroa dagoen artean.
Gosaltzera.
Toni, gogorra dago, gero, zure untxia!
-Nire untxia? -Atzo ekarri zenuena.
Sebastianek eman zizuna. Ia hortz bat hautsi dut.
Soinketa egingo zuen, gogorra dago eta!
Gogorra benetan.
Ez didazu esango hezur gogor hauen bila joaten zarenik baserrira.
Sebastian ez balitz oilanda baten osaba, ez zinateke han agertuko.
Bizkorregia zara zu niretzat, ez dizut ulertzen.
Nik ulertzen diot neure buruari.
Zatoz, ez berandutu.
-Zer esan nahi du kontu horrek? -Ezer ez.
-Igo, hankak ez nekatzeko. -Ez, oinez joango naiz.
-Agur, aita. -Agur eta ondo lan egin.
Kaixo, Dominique. Ehizara?
Gaur gauean oilo bat lapurtu didate eta lapurraren bila nabil.
-Altxatuta, Sebastian? -Ni goiztiarra naiz.
-Ehizatik zatoz? -Badakizu ez dudala ehizatzen.
Untxientzako belar bila joan naiz.
Agur.
-Garbitegira zoaz, Josefa? -Bai, osaba.
Kontuz ibili, arrotz asko dabil bazter hauetan lanean.
Arabiarrak, bereziki. Higuin ditut. Ezin da jakin zer pentsatzen duten.
Gabi. Gabi.
Zer nahi duzu, lehengusina?
-Ez dut garbitegira joan nahi. -Ez naiz zure ordez joango!
Ez duzu usteko arropa garbituko dizudanik, ezta?
-Lagunduidazu gurdiarekin. -Baita zera ere!
Gabi, zatoz.
Ikusten? Gurdia bultzatuko nizun…
…baina osabak nire beharra du. Ezinbestekoa naiz!
-Zer esan dizu andreak? -Ezer ez. Berriketan aritu gara.
-Eta neskaz hitz egin dizu? -Pixka bat. Askorik ez.
Marie sekulako emakumea da. Azala emango luke nigatik.
Ume bat bezala zaintzen nau. Baina ez zait gustatzen. Mesede gehiegi!
-Ez zenituen onartu behar. -Zer nahi duzu? Berez etorri ziren.
Ez zara zure zorionaz jabetzen.
Ni zu banintz, ez nuke neska ernegatuko, zu ari zaren bezala.
Adiskidea, gusto baduzu, aurrera! Mesede egingo didazu.
Adarrak jartzen badizkizute, iskanbila ederra aterako duzu.
-A zer jenioa duzun! -Jenioa nik?
Udaletxetik ezkonduta ateratzea pentsatzean gaizkitu egiten naiz!
-Kaixo, Sebastian. -Etorriko zara hodia soldatzera?
-Bai. Bostak aldera. -Ederki.
Hitz egin al diozu?
Josefari? Ez, ez naiz ausartzen.
-Ikaratuta zaude? -Bai.
Horra zure espainiarra. Aldakak mugitzen, zure usainean bezala.
Ez da atsegina hori ikustea. Neska astoa bezala lanean!
-Lagunduiozu. Aukera aparta! -Pena ematen dit hori ikusteak.
Ez fidatu, Toni.
Josefak ondo asko daki gizonak bereganatzen.
Lagundu besterik ez diot egin nahi.
Gurpila zulatu zaizula esango diot Alberti.
Nahi duzuna esaiozu. Berdin zait.
-Josefa, garbitegira zoaz? -Bai. Lagunduko didazu?
-Ez dut astirik. -Ez zara atsegina.
Kaixo, Toni. Zer moduz? Harrobira zoaz?
Tori, hartu bizikleta.
Zu bai jatorra! Tiraka ibilita, handituta dauzkat eskuak.
Babak aterako zaizkit. Izugarria izango da.
Gabi bidali behar zenuen nire bila. Irrikaz nago zuri mesede egiteko.
Bai. Eta Marie?
Zer esango luke Mariek? Begiak aterako lizkidake.
-Toni. -Zer nahi duzu?
Egarri naiz. Emaizkidazu mahats ale batzuk.
Dominique jaunaren lurra da. Ikusten bagaitu, haserretuko da.
Ez kezkatu. Ez dago hor.
Hala nahi baduzu…
Nigatik edozer gauza egingo zenukeela diozu…
…baina mahats pixka bat eskatu, eta erretxindu egin zara.
Ez naiz erretxindu. Edozer gauza egingo nuke zuri atsegin emateko.
Sulfato pixka bat du oraindik. Garbitu, minik ez hartzeko.
-Liztor bat! -Ez mugitu!
Alde egin du!
Lepoan daukadala uste dut.
Baztertu poliki blusa, eta begiratu.
Ez duzu alkandorarik.
Ez duzu ezer ikusten? Mugitzen sumatzen dut.
Bai! Gora dator.
Ez mugitu.
Kenduidazu berehala, Toni! Traba egiten dit!
Ukitzen badut, beldurtu, eta zizta egingo dizu.
Berdin dio! Tira!
Zizta egin dit!
-Zizta egin dizu? -Bai. Min ematen dit.
Begiratu hor. Hatzaren puntan.
Ez dut ezer ikusten.
-Puntu txiki hori? -Bai. Min ematen dit!
Eztena barruan dauka. Puztu egingo naiz, itsusitu!
Ebaki txiki bat egin behar dizut labanarekin.
Erotu egin al zara? Ezta pentsatu ere!
-Orduan, handitu egingo zaizu. -Nahi duzuna egin ezazu.
-Labana garbia duzu? -Bai.
Eseri. Ez, belaunikatu. Musuzapia emadazu.
Ez dut ia ezer sentitu. Eztena hor daukazu?
Ez. Orain estutu egin behar da, eta odola zurrupatu.
-Baina min emango dizu. -Berdin zait. Tira!
Eztena!
Horrek min gutxiago ematen du.
Berriz egin, beharbada pozoi pixka bat geldituko zait.
E, Toni! Aprobetxatzen ari zara.
Tira. Lotuidazu blusa eta goazen garbitegira.
Ikusten bagaituzte, hemen jolasean gabiltzala esango diote osabari.
-Josefa, neskak ikusi dituzu? -Alindak eskolara zeraman Esther.
Horrek zer ez duen kontatuko muino osoan!
Baina ez dugu ezer txarrik egin, ezta, Toni?
Ona edo txarra, ez dakit jadanik zer egiten dudan, Josefa!
Ederki. Gizarte segurantza ordaindu duzu?
Lasai egon, soldatatik kentzen diegu eta.
Txartela badaukazu?
-Italiarra? -Espainiarra.
Hemen ez dago istilurik. Nik zorrotz daramatzat kontuak.
Nahiago dut zitala izan ergela baino.
Badakite nirekin alferrik dela. Baina zuzena naiz, hori bai.
Egun osoa hemen, ez da goxoa izango!
Ez nuen uste hain erraza izango zenik. Oso ondo atera da.
Sebastianekin hitz egitea da orain zailena.
Ondo ateratzen bada, hemendik hilabetera akabo harrobia.
Mahatsa biltzen ariko naiz. Eguraldi on honekin, ardoa ugari!
Ardoa! Ardorik ez duzu oraindik edan.
Ikusiko dugu. Izan ere…
…Marierekin hitz egin behar zenuke. Niri bezainbat interesatzen zaizu.
Zaila da. Oihuka hasiko da.
Beldur naiz zakar hitz eginda berari min emateaz.
Zu, berriz, hitz-etorri horrekin ederki moldatuko zara.
Errentaduna zaitugu gaur.
Goizean, berandu; orain, hizketan. Zergatik berandutu zara?
-Gaixorik nengoen. -Ez naiz atzo jaioa.
-Mariek badaki ez zarela etorri? -Zer axola dizu horrek zuri?
Ez zinen, noski, Josefarengana errondan joango?
Utz nazazu bakean, ez da zure kontua!
Nire kontua da, eta aholku on bat emango dizut, debalde.
Uztazu bakean. Gustukoa dut neska, eta ez dut inor tartean nahi.
Panpina hori niretzat da.
Ondo hitz egiten duzu, Albert. Eta ziur zaude zeure buruaz.
Zer iruditzen bagoneten gainera bultzatzen bazaitut?
Ez beldurrik izan, ez zaitut hilko!
Baina Josefa kentzen badidazu, okerragoak egingo dizkizut.
-Utzi joaten, astakiloa! -Zoaz, baina ez jarri nire bidean.
Ez naiz gaiztoa, eta ez dizut minik egin nahi.
Hemen postu on bat duzu. Ez duzu ezer egiten. Gorde postua.
Baina arratsean, lanaren ondoren, ez zaitez gure gauzetan sartu.
Nahi adina emakume izango dituzu, ez etorri gureak ukitzera.
Zuenak! Jabea zaitugu dagoeneko?
Zoaz Josefarengana. Ikusiko duzu zer-nolako harrera egiten dizun.
Begira, dena zikina! Berriz garbitu beharko dut.
Haserretu zaitez. Haserreak edertu egiten zaitu.
Zu ikusi nahi zintuzket, egun osoa belauniko, hatzak uretan!
Begira nire hatzak, pitzatuta dauzkat denak!
Esku itsusiak ditudala esango didazu, gero!
Esku ederrak dituzu. Hori bai, manikura pixka bat behar dute.
Zeri begiratu nik beti? Emakumeari eskuak, eta gizonari oinetakoak.
Elkarrekin jasoko dugu arropa?
Aurrena, lotu soka.
-Hau motza da niretzat. -Utzi hori!
Horra!
Ezagun duzu ez duzula zereginik.
Ene! Alkandora jaso dizut eta errieta egiten didazu!
-Ez da bidezkoa. -Ez zenidan alkandora hartu behar.
Alkandora, ez, barrukoa hartuko dizut!
Lagundu maindireak biltzen zerrikeriak esan ordez.
Zerrikeriak! Makurra zara, gero!
Hor.
-Nire eskuinera. -Eskuinera.
Ezkerrera, orduan! Ea konpontzen garen!
Utzidazu bakarrik egiten. Ez duzu ezertarako balio.
Nola asmatuko dut zure edo nire eskuina ote den?
Galaia bazina, asmatuko zenuke nire eskuina dela.
Gogorra zara, baina zurekin amets egiten dut.
Ez didazu sinesten? Jarri eskua nire bihotzean.
Hain gaiztoa bazara, puskatu egingo didazu.
Baztertu! Begira osabaren alkandora!
Ospa zu eta zure zurikeriak!
Zurikeriak? Gizon zintzo bat ikusi nahi baduzu, begiradazu.
Zintzoa, bai zera! Gezurrari beldurrik ez diona!
-Sinesten ez didazunez, banoa. -Zoaz, bai.
Josefa, min ematen didazu.
Alde! Utzidazu arropa zintzilikatzen.
Tonik esan dit: "Hiztun ona zara eta nire partez hitz egiozu".
Orain egoera onean gaude eskualdeko industria garapenari esker.
Hori bai, gure eskualdea primeran dabil. Ez dugu inoren beldurrik.
Segoviako anaiari hemengo berri onak eman, eta ez dit sinesten.
-Eta giroa aparta da. -Utzidazu niri hitz egiten.
Sebastian, ezagutzen nauzu. Gizon serioa naiz. Josefagatik da.
Hari hitz egin, eta pilpiraka hasten zait bihotza.
Hasieran zuen denengana etortzen nintzen. Ondo pasatzen genuen.
Behin, Josefari eskutik heltzen ere ez nintzen ausartu.
Geroztik, zama handi bat dut hemen. Josefa emadazu eta kenduko zait.
-Emango al didazu? -Mutua maitasunez hizketan!
Begiko zaitut eta atsegin ematen didazu. Niretzat, gauza ona da.
Elkarrekin bilduko dugu mahatsa.
Lasai egon, lanak ez nau ikaratzen.
Ezagutzen duzu altzifreen inguruko soroa?
Alkatxofak landu ditzakegu han.
Badut kide bat harrobia lasai asko utziko duena.
Nik Marierengana joan beharra daukat.
Pozik nago, baina nola emango diot hari berria?
-Sekulakoak entzungo dituzu. -Nahiago nuke esanda balego.
Moldatuko al dira han?
Bai. Zoriontsuak izango direla uste dut.
Beste gauza batzuk ikusi nahi ditudala uste duzu, beraz.
Parisera joango naizenean zu eramango zaitut.
Benetan eramango nauzu?
-Biluzik zaude hor azpian! -Arropa garbitzeko, hala behar du.
Egia da! Larru gorritan zaude!
Primeran, arropa garbitzeko eta gizonak berotzeko.
Teknika ederra! Ezagun duzu kontu hau landua duzula.
Besoarekin min ematen didazu! Zer duzu ni horrela estutu beharrez?
Jakingo ez duzu, ba, zer dudan!
Zer duzu bizkarrean? Sex-appealean aritu zara gaur?
Nor izan da biktima?
Liztor batek kosk egin dit. Osabak labanaz ebaki bat egin dit.
Ez zaude erabat sendatuta, zaintza behar duzu oraindik.
Ez, hori ez zait gustatzen!
Harramazka egiten du! Gaiztoa da!
Entzun ondo: Ez dut ez astirik galdu nahi, ez adarra jotzea nahi.
Min ematen didazu!
Ixo. Osabak entzungo dizu.
Albert jauna, egiten ari zarena ez dago ondo.
Ondo pasa dezakegu eta berriketan aritu, beste ezer…
Hori da! Saltsa okelarik gabe!
Zizka-mizkak atsegin ditut, baina otordua osorik nahiago dut.
Hemengo basagizon hauek ez dakite musu ematen.
Zatoz, nik irakatsiko dizut.
Lasai egon, zure onerako da.
-Itxoin, lagunduko dizut. -Berdin dio.
Neskaren sentimenduak errespetatu nahi ditut.
Hitz egiozu. Arropa garbitzen ari da.
Josefa!
Horrela da, Toni. Horrela da.
Josefa, min eman didazu.
Bide bazterrean zital bati emanda zu ikustea!
Gaur goizean niri hain goxo musu eman ondoren, egia zela uste nuen!
Bizitza osoa aurrean geneukala uste nuen.
Eta Sebastian agure motz horrek dena dakielakoan!
Bere iloba zaintzeko ere gauza ez da!
Berak esaera potoloak botatzen dituen artean…
…neskak lehen etorri berriari eman dio bere burua!
Menditik jaitsi berria da gizona, eta ez daki emakumeei mintzatzen.
Nazkante zikina!
Hor daude berriketan, etxearen eta mahastien balioaz, abereez…
Eta ni zer naiz, ba, hor?
-Zu abereen arteko bat zara. -Zer polita!
-Lehengusua, zorionak. -Oso atsegina zara, Gabi.
-Ea ondo konpontzen garen. -Ea hala den.
Zer erabaki duzue baserrirako?
Ez beldurrik izan, zure interesak babestuta daude.
-Mila esker, osaba. Zutaz fio naiz. -Jende zintzoa ondo moldatzen da.
Bai, baina zuk ez duzu ezer arriskatzen.
Zuei eta gure arteko tratu onari.
Pozik nagoen arren, hala da ohitura. Ezkon-hitzetan, topa!
Egoera behar bezala dago. Hori da garrantzitsuena.
Lasai edan ezazu. Ez dizu kalterik egingo, nire jabetzakoa da eta.
Gure jabetzakoa!
Zoriontsua zu maite zaitudalako…
…Maria maitea.
Zoriontsua zu maite zaitudalako…
…ero-ero.
Zure edertasunak bihotza dit zauritu.
Zoriontsua zu maite zaitudalako…
…ero-ero.
Begira ezazu nire bihotzean…
…gure amodioa…
…haren edertasunak bihotza dit zauritu.
Zoriontsua zu maite zaitudalako…
Josefa ez mintzeko, auzo zintzoak garenez…
…batera egingo ditugu bi ezkontzak.
Horrela, merkeago aterako zaigu.
Lore sorta hori…
…menditik etorria.
Lore sorta hori…
…menditik etorria.
Kontuz, ez dadila busti…
…oparitu egin nahi baitut.
Kontuz, ez dadila busti…
…oparitu egin nahi baitut.
Ezkontza on bat ez dago gaizki; ehorzketa bat bezain ona da ia.
Ez nauzu ezagutzen?
Levellu naiz, ehorzlea. Zure zerbitzura.
Nire beltzaranari eman nahi diot…
…gaur gauean nigana etortzen denean.
Badakizu nor ikusi nuen larunbat gauean kafetegian?
Albert, Aixeko kafetegiko neska ile-horiarekin.
-Elkarrekin oheratuko dira biak. -Hala uste duzu?
Ez da posible. Eta Josefa?
Adarren ohitura du, eta umea daukanez gero, gehiago.
Eta bi urteko ezkonaldia gehiegi da Albert bezalako batentzat.
Eta telegramak eramaten dituen neska?
-Horrekin ere ibilia da. -Ezin dut sinetsi!
Eta Sebastian, gaixorik, hilzorian omen dago.
-Badakizu zer dioten berataz? -Zer diote?
Zor handiak omen ditu eta baserria kenduko omen diote.
Suhi eskolatua garestia da.
Hori ulertzen dut.
Nahiko urrun gaude, harriak ez dira honaino eroriko.
-Pixka bat urrunago. -Ez dago arriskurik.
Sebastian hiltzen bada, zer gertatuko zaio Josefari?
Ez dakit.
Albert Josefa uzteko gai ote da?
Alu zikina!
Luzerako da leherketa hori!
Han 100.000 libera jarriz gero, haien bila joango zinateke?
Baietz uste dut. Astia izango nuke.
Harroputz samarra da, ezta?
Larri ibiliko zinateke.
100.000 liberagatik zer ez genuke egingo?
Benetan uste duzu Albertek Josefa utziko lukeela?
100.000 libera? Ni ez naiz haien bila joango.
-A zer eguraldia! -Zapata berriak ezin jantzi!
Zaharra ez dago mahastian.
Harritzekoa, gaizki dabilen ezkero han sartuta egoten da beti.
Berdin dio. Goazen barrura.
Astea bukatu baino lehen bataiatuta ikusi nahi dut nire biloba txikia.
Berdin dio ni bizirik edo hilik egotea.
Ezin didazu hori ukatu, Toni.
-Zergatik Toni? -Berataz fio naiz.
Zer atsegina niretzat.
Ez gaizki hartu, Albert.
Zuk ez dituzu landalde honetako ohiturak ezagutzen.
Zuri ibiltzen entzun orduko, lurra alfertu egiten da.
Isilik egon. Hitz eginez ez duzu ezer aldatuko.
Toni, Josefaren txikiaren aitabitxia izan behar duzu.
Aitabitxia, gu kristauontzat, aita baino gehiago da.
Argi dago! Zertarako nago ni hemen?
Lasai egon. Txikia zainduko dizut nire alaba balitz bezala.
Barkatu. Galdera soil bat.
Nork egin du ume hau, nik edo Tonik? Txotxolo itxura dut eta!
Ez zara aldatzen eta.
Albertek arrazoi du. Berak zaindu behar du bere alaba.
Hori ez da gure kontua. Nik ere umeak eduki ditzaket.
Ixo, Marie!
Sebastian, zin dagizut ez dudala Josefa ezbeharrean bakarrik utziko.
Hasi gara berriz erokerian!
Osaba hil da! Bakar-bakarrik nago.
Ez zaude bakarrik. Ni naukazu.
Bukatu da!
Josefa, ez duzu lotsarik?
-Ez da ezer txarra. -Sartu barrura.
-Sebastian ikusi nahi dut. -Ez! Zoaz etxera.
Ederki. Etxera noa!
Bukatu duzu nire jaka lisatzeaz?
Zer axola dizu? Ez baituzu kalera joan behar.
Min ematen dit bera lurperatu eta agur esateko ni han ez egoteak.
Zure lagun zaharra moldatuko da behingoz zu gabe.
Utzidazu joaten, Marie.
Bataioaz agureak esan zizuna ondo ulertu zenion?
Aita! Aita baten erantzukizuna duzu.
Umea besoetara ekartzen dizute, eta, tira, hor konpon!
Umea ez da zurea, baina berdin dio.
Gurasoek ez dute dirurik, baina Tonik haziko du neska.
Konponketa hori onartuko dudala uste duzu?
Hildakoaren borondatea sakratua da. Bestela, zorigaitza ekarriko digu.
Hildakoaren borondatea zen baita ere Josefari musu ematea?
-Hipokrita! Gezurtia! -Arrazoi duzu.
-Pozik zaudete? -Zertaz?
-Hiletaz. -Zapi beltzak urratuta zeuden.
-Hori eguraldiagatik da. -Berdin dio zer diozun.
Izan ere, prezio merkatu dizuet.
Bihar hitz egingo dugu, gaur ez nago horretarako.
Sentimendu kontua da. Ulertzen dizut.
Zu horiekin ikusi baino, nahiago nuke neure burua putzura bota.
Utzi bakean, Marie!
Hori da, iraindu nazazu. Jo nazazu, horrela ari zarenez.
Nire ezagun batzuek jo egingo zintuzten nire lekuan.
Ez estutu horregatik, ekin!
Eta har ezazu pistola, ohitura duzu eta.
Emadazu jaka, hilerrira noa.
Eta bihar txikia bataiaraziko dut!
Ikusten zure jaka? Ondo merezia!
Hor konpon, zaharra jantziko dut.
Ate honetatik ateratzen bazara, erne ibili!
Astazakila!
-Astaputza! -Banoa, Marie.
Eta horrelako sesioaren ondoren ez dakit bueltatuko naizen.
Maite zaitut, Toni! Ez nazazu utzi!
Ez duzu inoiz aurkituko ni bezainbat maiteko zaituenik.
Badakit. Ez nuke sesioan ibili behar zurekin.
Ez naiz zurekin berriz haserretuko, hitzematen dizut.
Egon lasai, ez baitut zu uzteko asmorik.
Neure onetik atera nauzu gehiegi oihu egin duzulako.
Zoaz etxera eta atseden har ezazu.
Ni Sebastianen lurperatzera noa, eta bueltatzean, ondo egongo zara.
Gero neska bataiaraziko dut, eta akabo komediak.
Ez duzu gupidarik!
Zoaz lurperatzera!
Antolatu bataioa. Zoaz zure Josefarengana.
Otoitz egizu Sebastianen alde, hark gogotik sartu baitizu ziria.
Hil ondoren ere moldatu baita zu nigandik urruntzeko.
Zoaz! Damutuko zaizu!
Nik badakit zer egin.
Egizu nahi duzuna, baina ez oihu egin. Ezin dut zure ahotsa entzun.
Laster ez duzu gehiago entzungo. Eta orduan esango duzu…
…halabeharra izan dela.
Marie, nora zoaz?
Oroitzen dituzu iaz aintzirara bota zenituen katutxoak?
Ez zinen makal ibili. Izugarria da izaki bati bizia kentzea.
Uretara bultzatzen nauzu, katutxo haiek bezain gaizto.
-Bukatu da? -Bai. Zergatik ez zara etorri?
Ondoezik nengoen.
Ametsezko ondoeza! Marierekin errietan berriz ere!
Bai, baina…
Zakurrak bezala borrokatu gara.
Gure gaztaroan, ezkondu aurretik bezala.
Polizien bila ere joan nahi izan zuen ni Josefarekin ez ezkontzeko.
Beti berdin zabiltzate. Zuetaz errukitzen naiz.
Zu lagun ona zara eta badakizu zer sentitzen dudan Marierengana.
Baina ezin zarete elkarrekin bizi. Azkenean min emango diozue elkarri.
Non dago Marie?
Itotzera omen zihoan. Niri kontu horiekin etortzea!
Emakumeak bitxiak dira. Zenbat eta maiteminduago, orduan eta lotuago.
Serio esan dizu ito egin nahi zuela?
Hori eta beste hamaika gauza. Burrunbaka daukat oraindik burua.
Goazen bere bila. Zu zigortzeko, txikizio bat egiteko gai da eta.
-Nondik joan da? -Baso bazterretik. Hortik.
Ikus dezagun.
Zu joan hortik, ni kalara joango naiz.
Toni, begira zer egin duzun!
Aspalditik nengoen honen zain.
Goizero soroetan ari naizenean errietan entzuten ditut bi hauek.
Ez dizut sinesten. Ezagutzen dut Toni, nire laguna da.
Hemen zaude!
Zer egin duzu? Hor gelditu zintezkeen. Zergatik egin duzu hori?
Ikaratu egin gaituzu! Bizirik zaude, hori da garrantzitsuena.
Utz nazazu.
Ohera berehala, giro honekin aise hondatuko baitzaizkio birikak.
Zuk, ez.
Ez zaitut gehiago ikusi nahi. Zoaz Josefarengana.
Baina ez etorri gehiago nire etxera.
Esaten didazuna hain larria da, non ez dizudan sinetsi nahi.
Arratsean joango naiz etxera, eta ikusiko duzu.
Ospa, Toni!
Gizajoa!
Ni naiz, Marie.
Ni naiz.
Toni, gure artekoa bukatu da.
Ez duzu ni berriz itzultzea nahi?
Ez.
Eskerrik asko, Marie.
Zer egingo duzu?
Muinora joango naiz, ikazkinen txabolara.
Zoaz. Gero joango naiz zugana.
Nahi duzuna.
-Zerbait nahi duzu? -Zer ari zara?
Ezer ez. Gose naiz.
-Zer ezkutatu duzu sakelan? -Ogia.
Tonirentzat da, ezta?
Basoan dago eta goseak egongo da.
-Ardoa ere eramaiozu. -Txintxoa zara.
Gaixoak gu! Zer egin behar dugu?
Esaiozu Toniri bueltatzeko.
Ez, berriz hasiko ginateke, eta, oraingoan, akabo biok.
Onik atera zara bigarren aldiz, zorioneko zaude.
Bereiztea gogorra da.
Ikusten duzu, ia bizia kostatu zait.
Baina egina dagoenean, ez da atzera egin behar.
Manta bat eramaiozu. Ez dut Toni berriz ikusi nahi.
Baina ez diot kalterik opa.
-Non dago Toni? -Han dago.
Berriketarako baldin bada, gera zaitez gurekin.
-Botila husten lagunduko dizugu. -Nahikoa edan duzue.
Eta berak ez zuen egun osoan ezer edango.
Gure artera gonbidatu dugu eta ez digu erantzun ere egin.
Gabon, Toni.
Gaur ez zara harrobira etorri?
-Ez naiz gehiago joango. -Eta jatekoa?
Zuk ekarriko didazu, edo, bestela, aurkituko dut.
-Jatekoa lapurtuko duzu? -Bai.
-Eta norbaitek gelditzen bazaitu? -Hobe du hori ez egitea.
Ezin zara beti hemen gelditu. Zer egin duzu egun osoan?
Zuri bost axola.
Ondo da. Horrela hartzen baduzu, adio.
-Oso lanpetuta nago. -Zertan?
Ehiztaria eperraren zelatan ere lanpetuta dago, ezer egin gabe.
Josefaren zain zaude?
-Ikusten duzu baserriko argi hura? -Bai.
Ezin dira mugitu, nik haiei erreparatu gabe.
Hesiaren ezkerreko bide hori hemen behetik pasatzen da.
Besoa luzatu, eta ia uki dezaket.
Egun batean bera hemendik pasatuko da…
…pinaburu, erromero edo salbia bila.
Bihar edo datorren astean.
Edo beranduago. Berdin dio, astia badut.
-Eta orduan? -Orduan Josefa hartuko dut.
Ezkonduta dago! Albert ahaztu zaizu.
-Albertek ez du garrantzirik. -Eta Josefak ez badu nahi?
Nahiko du. Albert utzi behar duela ulertaraziko diot.
Umearen aitabitxia izango naiz, Sebastian gaixoak nahi zuen bezala.
Josefak besotik helduko dit, sidecarrean sartuko dut…
…eta Marseillara joango gara ontzia hartzera.
Ez kezkatu. Badakit zer esan, ez nau ukatuko.
Ekainaren 23an.
Zenbat oroitzapen!
Esan dezaket gure etxea gelditu zela isilpean.
Bi urte daramatzazu zure Dulzinearen zain.
Basomutilek arrazoi dute, burutik jota zaude.
Eta zuk zenbat denbora daramazu Marieren zain?
Marie… errukarri dago.
Artzaina sendatzera joan zaio, eta belar-txaplata bet egin dio.
Eta zu askoz gaixoago zaudela esan dio.
Zure jaiotza-eguna galdetu, eta zeruari begira gelditu da.
Zerua! Gau osoa daramat nik zeruari begira.
Laster ikusiko ez dudalako izango da, beharbada.
Josefak eta nik beste zeru bat edukiko dugu gainean Hego Amerikan.
Hartz Handia eta Hartz Txikia han ez dira existitzen.
Bizi berri bat izango da, beste izar batzuen pean.
Burua ametsez bete, eta gora eta gora egiten duzu…
…eta muturrak hautsiko dituzu.
Zatoz lurrera guregana. Gogor eutsiozu muinoko lur zaharrari.
Gure muino zaharrean nago.
Sebastianen etxea ikusten dut eta Josefaren gela argitua.
-Ahaztu ezazu Josefa. -Josefa ahaztu?
Platanondo hostoa ezin da olinbodoan hazi, ezta?
Horixe da zuk eskatzen didazuna.
Tori. Trago batek on egingo dizu.
Argentinarako ontziek lau tximinia omen dituzte.
Ez, hiru.
Badaukazu abiatzeko lain diru?
Behar badut, eskatuko dizut. Anaia zaharra!
Tira, edan ezazu.
Nire alaba non dagoen esan, edo makilaz txikituko zaituztet.
-Zer alaba? -Alinda!
Parrandarako engainatu baituzu, lapur horrek!
-Lapur honek ostiko bat emango dizu! -Harroputza!
Eta Toniri traba egiten badiozu, egurra emango dizut!
-Egurra? -Bai, egurra!
Zer uste ote du horrek?
Jar ezazu manta gainean, eta saiatu lo egiten.
Zerbait esan nahi badidazu, 3 kolpe jo nire gelako pertsianan.
Horrela jakingo dut zu zarela.
-Gabon pasa. -Mila esker, Fernand.
Harrobian pasatzen duzu eguna eta hango lana ordaintzen dizute.
Ez naiz filantropo bat.
Baina nik sekulako lana egiten dut tomateekin eta mahastia sulfatatzen.
Har ezazu norbait lanerako.
-Zuk ordainduko diozu? -Mesedez! Ez izan umea!
Egunean 3 libera, gehi jana eta litro bat ardo ordaindu behar zaio.
Lan hori nik egiten dudanez, ordainduidazu tarifa hori.
-Jaten duzuna ere ez duzu irabazten! -Zuk ez al duzu jaten?
Egiten duzun lanarekin ez zaizkizu eskuetan babak aterako.
-Ez didazu nire lana ordaindu nahi? -Ez!
Eta zorra, traktorea, ponpa mekanikoa… nork ordainduko ditu?
Nik ordaintzen ditut, jabetzako irabaziekin.
Jabetzaren erdia nirea denez, gastu horien erdia nik ordaintzen dut.
Bai noski.
Ideia modernoen aitzakian, nire lanaren etekina hutsa da niretzat!
Ez, ez nago konforme. Zor-agiri horiek nork sinatu ditu? Zuk!
Nik eta osaba Sebastianek. Zorrak herentziarekin batera zetozen.
-Uko egiozu herentziari, ba. -Erotu egin al zara?
Nirekin batera ordaindu, ba.
Lekua egidazu, Albert.
Demontre! "Ratatouille" berriz! Gorroto ditut tomatea eta piperrak!
-Baratza beteta daukagu. -Bost axola!
Nagusia naizenez, menua aldatu. Ez dut basatien janari hau nahi!
-Ireki sardina lata bat. -Hala nahi baduzu.
Gustura jango nuke xerra bikain bat patatekin!
Bi nagusirekin ez goaz inora. Eman nire dirua eta alde egingo dut.
Nondik aterako dut nik dirua?
Iazko uztako dirua gaur kobratu duzu. Hasteko, erdia emadazu.
Ez dizut ezer zor! Ixo, zu!
Diru hori jabetzan inbertituko dut.
Eta hirian dibertitzeko ere bai.
Zer dira hitz-erdi horiek? Elkar hartuta zaudete biok!
Konplot bat da.
Nirekin jai daukazue!
-Nire dirua. -Gure dirua!
Nahi duzuna. Begiraiozu.
-Zulo bat egin, lokarri bat sartu… -Lata-irekitzekoa hautsi zait.
Hor konpon! Matxardak erabili. Mugi.
Etorri dirua hartzera, ausartzen bazarete.
Eta ez ahaztu nire jostailutxoa.
-6,35 mm! 20 pausora zulatzen du! -Ebaki egin naiz!
-Hor konpon! -Astazakila!
Hori al da hitz egiteko modua?
Nazka-nazka eginda naukazue zuek biek.
Onegia izateagatik. Baina hau aldatu egingo da!
Nahiago dut zitala izan ergela baino!
Arrazoi duzu. Bi nagusi gehiegi da. Benetakoa nor den erakutsiko dizut.
Benetakoa eta bakarra!
Umezurtzei lapurtzen dien nagusia!
Aski da! Eraman ezazu zikinoso hori!
Zikinosoa! Gaiztoa zara! Jainkoak zigor zaitzala!
Hark ez du beste zereginik zutaz kezkatu baizik. Ospa!
Nazkatuta nago ni ere.
Abereak sartuko ditut, arduratsua naizelako.
Eta hanka egingo dut.
Alde, hobe duzu eta!
Ez dut ero amorratu batekin bizi nahi, arriskutsuegia baita.
-Zer gertatzen da? -Banoa.
-Ez da posible. -Zeuk esan duzu.
Lapurtzen gaitu, ez digu jaten uzten, eta hilko gaitu.
Ez al da nahikoa? Gure biziak salbatzeko, alde egin behar dugu.
-A zer miseria! -Bai horixe.
Ez kezkatu. Zure ondoan naukazu, lehengusua eta adiskidea nauzunez.
Gaur gauean moztuiozu lepoan jarri duen lokarritxoa.
Bera esnatu gabe egin behar duzu. Goizaldea arte itxoin ezazu.
Orain haserre dago eta kostako zaio lo hartzea.
Jarri guraizeak bururdi azpian.
-Hil egingo nau. -Ez, ez kezkatu!
-Beldur naiz. -Albert edo ni, aukeratu.
Albert… Bere ohean sartu beharrak goragalea ematen dit.
Egizu hori nigatik, gugatik!
Zure umeagatik, gau batean, mozkortuta, neska hilko baitu.
Toniren txabolan itxoingo dizut.
Motoa kenduko diot eta Marseillara joango gara.
Ez al du neskaren aitabitxia izan behar? Opari hori egin diezaiola!
Zer egingo dugu gero?
Diru-zorroan zer dagoen ikusi behar! Ni banoa.
Geratuko al zara? Esnatzen bada, errezatzea besterik ez daukat.
Kontrakoa! Ni geratzen banaiz, drama bat gerta liteke.
Zu bakarrik ondo moldatuko zara. Emakumea zara, ezta?
Zerri hori alabaren bila etorri da. Ez al da eskandalua?
Ezin da ondo pasa ere.
Nahiago dut zure aurpegi penagarria ikusi, inor ez ikusi baino.
Konturatzen zara, Toni?
-Zer zabiltza zu hemen? -Paseatzen.
-Eta zure ohea? -Ez naiz logale.
Utziko al didazu sutondoan leku bat? Gaur gauean ez dago giro.
-Ederki. Nik lo egingo dut. -Lo egin, ba.
Jatorra zara, adiskidea!
-Kontuz gitarrarekin. -Ez kezkatu.
Kilimak egizkiozu. Ea zer aurpegi jartzen duen.
Toni! Gaizki zabiltza?
Inoiz baino hobeto.
Eztei goizean aurpegi hori baduzu, zer ez ote da lurperatze arratsean?
Zergatik ez zaude etxean?
Albertekin liskartu naiz eta nahiago dut kanpoan lo egin.
-Beldur zara. -Beldur, ni?
Ez naiz beldur, baina nahiago dut urruti egon.
-Eta Josefa? -Ez daki ezer.
Lo goxo egongo da orain.
Argia du gelan.
Umea esnatuko zitzaion.
Albertekin errietan entzun dizu?
Ez, eta ez zaio axola, herentzia kontua da eta.
Nik ere lo egingo dut. Gabon guztioi.
Itsasoaren erdian badago ontzi bat…
…haizeak noiz joko zain.
Itsasoaren erdian badago ontzi bat…
…haizeak noiz joko zain nabigatzeko.
Nora zoaz, Gabi?
Zer zabiltza nire motoarekin? Ez da modua. Eskatzea zeneukan.
Utzidazu, bihar ekarriko dizut.
Gaur ezin dut. Bihar edo beste noizbait. Eman ere egingo dizut.
Gaur behar dut. Josefaren zain nago.
-Josefa? -Bai.
Zuri esan diezazuket: Hona etortzekoa da, bagoaz hemendik.
-Bazoaztela? -Albertekin ez dago orain modurik.
Ez dut ulertzen. Zu bazoaz, bai. Baina Josefa zergatik? Eta zurekin?
Nire maitalea delako. Bi urte daramatzagu elkarrekin oheratzen.
Bi urte?
Bera Albertekin hasi baino lehentxeago hasi ginen.
-Josefa zurekin joango da? -Bai, nirekin.
Ez dut izugarri atsegin.
Umeagatik, batez ere. Baina egin beharko, ohore kontua baita.
-Eta diru kontua ere bai. -Dirua!
Horra zer pentsatu dugun. Albertek aldean du beti dirua. Lotan ere bai.
Lo zerraldo dagoenean, Josefak dirua kendu, eta alde egingo dugu.
Ez da lapurreta, gure osaba gaixoaren dirua da.
Horregatik behar dugu zure motoa. Egingo diguzu mesede hori, ezta?
Eta Albert esnatzen bada?
Nahiago dut hemen egon han baino.
Zer uste duzu, Josefari zu bezalako batekin joaten utziko diodala?
Inozoa zara, gero!
Hemendik joango da, baina zurekin ez, nirekin baizik.
A zer barrea! Proposatuiozu, ea zer erantzuten dizun.
Berehala ikusiko dugu hori.
Bere maitalea naiz! Ez dizu axola Alberten eta nire atzetik joatea?
Bost axola!
Albertekin, min eman zidan, gutxiago maiteko nuelako Josefa.
Baina gaur egun, kristorenak egin baditu ere, niri berdin zait.
Toni, zatoz hona!
Ez joan. Oinetako puska horiekin Albert esnatuko duzu.
Esnatzen bada, Josefa gajoa! Auskalo zer gertatuko zaion.
Ez naiz hemen egongo Josefak bizia zugatik arriskatzen duen artean.
Zerbait gertatzen bazaio, nik berotuko zaitut…
Nire dirua harrapatu didazu. Lasai ibili, zeure kasa.
-Ez nazazu hil! -Ez du merezi.
Zigor on bat, horixe behar duzu zuk.
Albert, ez minik eman!
Jo eta ke aritu naiz zuretzat lanean! Ez!
Tuntuna zara, gero! Ziria sartuko zenidala uste zenuen!
Ea oraingoan ulertu duzun.
Josefa, utzi hori!
Nik ez dizut ezer egin.
Goazen ikustera.
-Josefa baldin bada… -Utzi! Ez nauzu hilko, ez?
Josefa baldin bada, ez dakit joaten utziko zaitudan.
Toni, utz nazazu!
Goretsia izan bedi Jainkoa!
Dena ondo dago?
Neska gajoa!
Min eman al dizu?
Joango al gara, Gabi?
Itxoin pixka bat. Ez dago surik etxean.
Sua?
Ez, ez dago surik.
Zoritxarrez, beste zerbait dago.
Zer gizon puska! Hilik, handiagoa dirudi.
Nora zoaz, Josefa?
Nire Toni zintzoa! Gabirekin abiatuko naiz.
Umea jantzi behar dut, eta gauza batzuk hartu.
Emadazu hori.
Entzun, Toni. Arrazoi zenuen.
Josefa ez da niretzat, zuretzat da.
Zuek biek bikote polita osatzen duzue.
Bikote bat egoera berezi batean, baina hau ez da nire lekua.
Gainera, muinoko aire hau nekez jasaten dut.
Usain arraro bat du, lan behartuena bezalakoa.
Askotan hitz egin didazu bidaiez; unea iritsi zaizula uste dut.
Ni hemen egona aipatzen ez baduzu, atsegin emango didazu.
Ni apala naiz, ez naiz ospezalea.
Pozik egongo naiz nire argazkia egunkarietan ikusi gabe.
Adio, Toni, hurrena arte. Ea beste muga baten atzean elkartzen garen.
Dirua ahaztu zait!
Ez dut dirua behar, baina airea ez dut aski bizitzeko.
-Motoa nahi duzu oraindik? -Inoiz baino gehiago.
-Baldintza batekin emango dizut. -Ulertu dizut.
Ez nadila hona gehiago etorri.
Baina maite zaituztet eta ez naiz zuen zoriona zapuzten saiatuko.
Esaiozu Josefari barkatzeko berari musu eman gabe joateagatik.
Goraintziak eman. Adio, Toni!
Eta Gabi?
Gabi joan egin da.
Joan egin da?
-Utzi egin nau! -Bai, utzi egin zaitu.
-Ez du ezer esan? -Gauza handirik, ez.
Gogorra da! Erortzen ari den etxe batean ez luke zaldi bat utziko…
…baina ni utzi egin nau, hildako horrekin. Hondamen hutsa niretzat!
Zergatik ez zenidan esan dirua behar zenuela? Horregatik hil duzu?
-Zer pena ez dudala neuk hil. -Berdin dio.
Baina auzokoek gertatutakoa jakingo dute.
Atxilotu egingo naute, nire umea kenduko didate.
Gurdian jarri, eta arropa zikinaren azpian ezkutatuko dugu Albert.
Eta garbitegira joango gara. Inor ez da horretaz harrituko.
Ikusi izan gaituzte elkarrekin bidean. Gogoratu liztorraren eguna.
Bai, Toni, gogoratzen naiz.
Basoan, bide bazterrean utziko dut Albert, bere pistola ondoan utzita.
Zorrak dauzkanez, bere burua hil duela esango dute.
-Eta zuk bakarrik segituko duzu. -Bai, Toni.
Kemena izango duzu?
Norbait aurkitzen badugu, maitale itxurak egingo ditugu.
Maitale itxurak egingo ditugu.
Zergatik egingo duzu hori? Bizia arriskatzen duzu.
Nire bizitza? Aspaldi eman nizun.
Pistola eskuineko eskuan.
Hemen.
Hemen. Horrela.
Ez duzu ezer esaten, Albert.
Arrazoi duzu ezer ez esaten.
Josefa nirea da. Nirea!
-Zer zabiltza hor, Toni? -Ni? Ezertan ez.
Zuk hil duzu Albert?
Bai, ni naiz. Atxilotu nazazu.
-Hitzordu bat neukan. -Akabo hitzorduak zuretzat.
Garrantzitsua da niretzat!
Mugi, 3 km. ditugu herriraino.
-Demontre! Hanka egin du! -Nork?
-Hiltzaileak! -Zer hiltzaile?
-Tonik Albert hil du. -Bai zera! Ez nau harritzen.
Bizikleta utzidazu. Komisariara noa ziztu bizian.
Zuk zaindu gorpua, zuhaixkaz bestaldean dago.
-Ez utzi inori hurbiltzen. -Fio zaitez nitaz.
-Ez al dakizu berria? -Zer berri?
Zure senarrak ezbehar bat izan du.
Nire senarrak?
Bai. Toni omen da hiltzailea.
Aita poliziekin joan da Toni atxilotzera.
Zoaz, Josefa.
Utz nazazu, Alinda. Badakit zer egin.
Nora zoaz, Josefa?
Ez dut nahi Tonik nire krimena ordaintzea. Neure burua salatu dut.
Goazen etxera, Marie.
Toniren bila noa. Baliteke berandu ez izatea.
Ez dut uste hemendik pasako denik. Baina guri laguntzeko zaudenez…
…jarri hemen eta ikusten baduzu, bota tiro bat airera.
Guri abisatzeko, jakina.
Utzi nire kontu, ez da pasatuko.
-Gu goazen geltokira. -Nahi duzuna.
Toni!
-Geldi edo tiro egingo dizut! -Utzi pasatzen!
Toni, nire lagun zaharra!
Min ematen dizut mugitzean? Geldirik egongo naiz.
Jar ezazu burua nire besoan.
Poliki arnas hartu. Ni naiz, Fernand, zure lagun zaharra.
Josefa…
Ez kezkatu Josefaz. Goizean ikusi dut umearekin.
Ez du ezeren susmorik. Inork ez du ezeren susmorik.
Oinazez zaude, Toni.
Josefagan pentsa ezazu. Ez dizu hainbeste min emango.
Bera hemen balego, besartean hartuko zintuzke…
…ilea laztanduko lizuke…
Baina ez didazu erantzuten, Toni. Hitz egidazu!
Esaiozu Josefari ez naizela hitzordura joango.
Toni, nire lagun gaixoa…
…zu ere duela hiru urte iritsi zinen, itxaropenez betea.
Zure balkoi azpira, nire maite laztana…
…natorkizu gaur gauean kantari.
Frantziara noakizu…
…eta ez zaitut sekula berriz ikusiko.
Eta bidaiatzen ariko naizenean…
…gure txokotik abiatua izango naizenean…
…ez dut gehiago ikusiko…
…zure aurpegi goxoaren irudia.
Adio, Anna Maria, bai bainoakizu.
Adio, nire maitea, luzaroan ez zaitut ikusiko.
Anna Maria, ez negar egin, hortxe utziko zaitut zu…
…baina abiatu aurretik emango dizut musu.
ITZULPENA - AZPITITULUAK: Jon Muñoz